Thomas Roth var en af de medarbejdere, der for to måneder siden blev fyret, da Rikki Tikki gik konkurs. Han tog dog en chance og opkøbte webshopdelen af kurator, så nu har han travlt med at hente pakker. - Der er ingen tvivl om, at det ville være nemmere bare at finde et arbejde. Men nu opstod den her mulighed, og så skulle den prøves, siger Thomas Roth. I december overtog Thomas Roth varelageret, og derefter gik han i gang ene mand. Virksomheden har dog fået en raket-start, og den nye ejer har allerede været nødt til at indkalde forstærkning. Den forstærkning er kommet i form af Thomas Roths pensionerede far. - Det vælter jo bare ind med ordre, så er jeg jo nødt til at træde lidt til, siger Thomas Roths far, Per Roth. Thomas Roth forventer allerede fra februar at genansætte en af sine gamle kollegaer, og han håber med tiden at genansætte endnu flere.

Opsummering:
For to måneder siden gik Rikki Tikki konkurs og medarbejderne mistede jobbet. Men en af de ansatte to sagen i egen hånd.